**Juha Tuomas Beurling-Pomoell** on Kuluttajaliiton pääsihteeri.

Tausta ja yksityiselämä
-----------------------

Beurling-Pomoellin äiti on opetusneuvos Riitta Salmi (os. Beurling) ja hänen aviopuolisonsa lääkäri Martin Beurling-Pomoell.

Beurling-Pomoell on koulutukseltaan valtiotieteiden maisteri. Hän on puoluekannaltaan sosialidemokraatti. 

Haastatteluissa Beurling-Pomoell on kertonut lapsuudenkokemuksistaan koulukiusattuna.

Ura ja tärkeät teemat
---------------------

Kuluttajaliitossa on tehty Beurling-Pomoellin johdolla monia merkittäviä organisaatiomuutoksia. Vuonna 2014 hän käynnisti liiton jäsenyhdistysten rakenneuudistuksen luomalla maakunnallisia kuluttajayhdistyksiä sekä uudistamalla liiton päätöksentekorakenteita, tavoitteena vahvistaa liiton yhdistystoimintaa ja kehittää jäsenten osallisuutta liiton päätöksenteossa.

Beurling-Pomoell on saanut monia merkittäviä valtakunnallisia kansalaisjärjestöjä Kuluttajaliiton jäsenjärjestöiksi ja osaksi kuluttajaliikettä. Hänen johdollaan tehty Suomen Potilasliiton yhdistyminen osaksi kuluttajaliikettä oli monin paikoin historiallinen, kun vuosia kestäneiden neuvotteluiden jälkeen liiton edunvalvonta siirtyi vuoden 2020 alusta Kuluttajaliiton tehtäväksi.

Beurling-Pomoell on osallistunut laajasti yhteiskunnalliseen keskusteluun kuluttajan oikeuksien puolestapuhujana. Kuluttajaliiton pääsihteerinä hän on edistänyt muun muassa sähkön kohtuullista hintaa kuluttajille ja vaatinut sähkölle hintakattoa. Muita keskeisiä teemoja ovat olleet muun muassa puhelinmarkkinoinnin rajoittaminen, pikavippien korkokaton alentaminen sekä hoitoonpääsyn turvaaminen.

Beurling-Pomoell on ollut lukuisia kertoja eduskunnan valiokuntien kuultavana kuluttaja-asioiden asiantuntijana. Hän on toiminut edustajana monissa kuluttajien kannalta keskeisissä neuvottelukunnissa ja muissa julkishallinnon ja elinkeinoelämän yhteistoimintaelimissä, sekä kansainvälisissä kuluttajaorganisaatioiden kattojärjestöjen toimielimissä, kuten esimerkiksi kuluttaja-asiain neuvottelukunnassa (TEM), kuluttajaturvallisuusasiain neuvottelukunnassa (TEM), yhteiskunta- ja yritysvastuun neuvottelukunnassa (TEM), Digi arkeen -neuvottelukunnassa (VM) ja kestävän kehityksen toimikunnassa (Valtioneuvosto).

Kunnianosoituksia
-----------------

Vuonna 2020 Tasavallan presidentti myönsi Beurling-Pomoellille Suomen Valkoisen Ruusun ritarikunnan ansioristin.

Lähteet
-------

1. ↑  Kuluttajaliitto: Kuluttajaliiton yhteystiedot *Kuluttajaliitto*. Viitattu 17.1.2023.
2. 1 2  Wirtavuori, Sanna: Väkivaltaa koulussa kokenut Juha Beurling-Pomoell: "Häpeä sai minut vaikenemaan" *Eeva*.  4.4.2021. Viitattu 17.1.2023.
3. ↑  Kuluttajaliitto: Lausunto eduskunnan talousvaliokunnalle *Kuluttajaliitto*.  2.12.2020. Viitattu 17.1.2023.
4. ↑  Beurling-Pomoell Juha *SDP*.  9.4.2023. Viitattu 15.8.2023.
5. 1 2  Kuluttajaliitto: Kuluttajaliiton jäsenet ja jäsenyydet *Kuluttajaliitto*. Viitattu 17.1.2023.
6. ↑  Kuluttajaliitto: Kuluttajaliitto toimii jatkossa entistä vahvemmin myös potilaan ja sote-palveluiden käyttäjien oikeuksien edistäjänä *Kuluttajaliitto*.  27.4.2021. Viitattu 17.1.2023.
7. ↑  Laitinen, Joonas: Kuluttajaliitto haluaa sähkölle hinta­katon – "Se voi olla jossain matalampi ja jossain korkeampi kuin 16 senttiä" *Helsingin Sanomat*.  12.12.2022. Viitattu 17.1.2023.
8. ↑  Väänänen, Katri & Beurling-Pomoell, Juha: Häiritsevä puhelin- ja kotimyynti on lopetettava selvällä sääntelyllä *Helsingin Sanomat*.  20.3.2021. Viitattu 17.1.2023.
9. ↑  Turunen, Joonas: Pikavippien korkokatto ja suora­markkinoinnin kielto on muutettava pysyviksi, sanoo Kuluttaja­liitto *Helsingin Sanomat*.  25.4.2021. Viitattu 17.1.2023.
10. ↑  Beurling-Pomoell, Juha: Kiireettömän terveydenhuollon kriisi vaarantaa potilaan oikeuksien toteutumisen *Helsingin Sanomat*.  8.8.2021. Viitattu 17.1.2023.
11. ↑  Eduskunta: Valiokunnat *Eduskunta*. Viitattu 17.1.2023.
12. ↑  Työ- ja elinkeinoministeriö: Kuluttaja-asiain neuvottelukunta *Työ- ja elinkeinoministeriö*. Viitattu 17.1.2023.
13. ↑  Työ- ja elinkeinoministeriö: Kuluttajaturvallisuusasian neuvottelukunta *Työ- ja elinkeinoministeriö*. Viitattu 17.1.2023.
14. ↑  Työ- ja elinkeinoministeriö: Yhteiskunta- ja yritysvastuun neuvottelukunta *Työ- ja elinkeinoministeriö*. Viitattu 17.1.2023.
15. ↑  Valtiovarainministeriö: Digi arkeen -neuvottelukunta *Valtiovarainministeriö*. Viitattu 17.1.2023.
16. ↑  Valtioneuvosto: Kestävän kehityksen toimikunta *Valtioneuvosto*. Viitattu 17.1.2023.
17. ↑  Iltasanomat: Nämä suomalaiset presidentti Niinistö palkitsi kunniamerkillä – katso, onko listalla tuttuja *Iltasanomat*.  3.12.2020. Viitattu 17.1.2023.